Hondartza futbol

Hondartza futbola futbol modalitate bat da, non harea leuneko gainazal batean jokatzen den, bost jokalariko bi talderen artean. Haien helburua, kontrako taldeak baino gol gehiago sartzea da.

Harea leuneko jokalekuaren irregulartasunak futbol arruntean erabiltzen den joko-estiloaren eraldaketa nabarmena dakar, inprobisazio-maila handiagoarekin. Futbol zelai arrunt bat baino askoz txikiagoa den eremu trinkoak aukera ematen die jokalariei zelaiko edozein lekutatik gola sartzeko, eta, ondorioz, joko bakar batean hirurogei gol saiakera egiten dituzte, batez beste. Hiru edo lau minutuko iraupena izaten du gol batek , guztira hamaika gol inguru lortzen dira batez beste partida batean.Garry, Tom (2014-11-03). "Women's Beach Soccer: Sun, sea, sand, bicycle kicks and a European Championship". BBC Sport. Retrieved 2016-07-31.

 Historia 
Hondartzako futbola Brasilen hasi zen, zehazki Rio de Janeiroko Leme hondartzan eta nazioarteko kirol finkoa izatera ailegatu da. Éric Cantona frantziarra, Michel eta Julio Salinas espainiarrak eta Romário, Júnior eta Zico brasildarrak bezalako nazioarteko jokalari ospetsuen parte-hartzeak telebistaren estaldura mundu osoko 170 herrialde baino gehiagotara zabaltzen lagundu du, hondartzako futbola munduko kirol profesional bizkorrenetako bat bihurtuz eta nazioarteko ikuskizun komertzial bihurtzea eraginez.

Hondartzako futbola mundu osoan jolastu da urte askoan eta formatu desberdinetan. 1992an, jokoaren araudiaren oinarriak sortu ziren BSWWko bazkideek Los Angelesen antolatutako ekitaldi pilotu batean. Hurrengo udan, hondartza profesionaleko lehen futbol txapelketa antolatu zen Miami Beachen, Estatu Batuak, Brasil, Argentina eta Italia bezalako taldeen parte-hartzearekin.

 Araudia 

 Jokalekua 
Hondartzako futbol-lurrak hareazko gainazal laua izango du, eta xingola urdinez mugatuta egongo da. Neurriak 35 × 26 metrokoak izango dira, eta +-1 metroko aldakuntza izango dute. Jokalekuko eremuak (zelaiaren erdiak, eremu penalak...) irudizko lerroen bidez trazatuko dira, eta lerro horiek jokalekuaren kanpoaldean metro batera dauden bi banderatxo gorri edo hori lotuko dituzte. Ateek hori fluoreszenteak izan beharko dute, eta 5.5 metroko zabalera eta 2.2 metroko altuera izango dute.

 Joko-taldeak 
Talde bakoitza bost jokalarik (lau atezaina gehituta) eta mugarik gabeko ordezkapenek (3 eta 5 jokalari osagarri bitarteko aulkia) osatzen dute. Hondartzako futbol partida bakoitzak irabazle bat izan behar du, berdinketaren kasuan hiru minutuko denbora gehituz, eta berdinketaren ostean penaltien txanda eginez. Urrezko golaren araua, gertaera ezberdinen arabera alda daiteke, Europa n Beach Soccer League ESBL kasu.

 Ohartarazpenak 
Bi epaile egongo dira partida bakoitzeko. Egindako edozein falta, atera zuzenean botatzeko aukera bihur daiteke, eta falta jaso duen jokalariak bota behar du.

Txartel horiak erabiltzen dira jokalariak ohartarazteko txartel horrekin zigortzen diren faltak egiten dituzten bakoitzean; bigarren txartel hori bat jasoz gero, txartel urdina aterako zaio eta joko-zelaia 2 minutuz utzi beharko du, eta behin txartel urdina aterata, ezin zaio txartel horia berriz atera. Zigortutako taldeak gol bat sartzen badu penalizazioko bi minutuetan automatikoki berreskuratuko du txartel urdina jasotzeagatik bertan behera geratu den jokalaria. Jokalari batek bigarren txartel urdina jasotzen badu, txartel gorria erakutsiko zaio eta joko-zelaia utzi beharko du modu iraunkorrean.

Talde bat 2 edo 1 jokalarirekin geratzen bada, partida amaitutzat emango da.

 Zuzeneko tiro librea 
Zuzeneko tiro libre bat dago arau-hauste hauetakoren bat gertatzen denean:

 Ostikada bat ematea edo ematen saiatzea.
 Zangotraba jartzea edo jartzen saiatzea.
 Aurkari baten gainetik salto egitea.
 Kargatu aurkari baten gainean.
 Jo.
 Eutsi.
 Bultzatu.
 Listua bota.
 Baloia eskuarekin jokatzea.
 Atezainak eskuarekin lan egin dezan eragoztea.

 Zelai erdiko zeharkako tiro librea (zeharkako tiro librea) 
Zelai erdian zeharkako tiro libre bat gertatzen da, arau-hauste hauekin.

 Talde batek baloiaren jabetza 4 segundoz mantentzen du bere zigor eremuan
 Atezainak bere gorputzeko edozein atalekin ukitzen du baloia area barruan, handik kanpo ukitu ondoren eta beste jokalari batek ukitu gabe.
 Atezainak eskuekin ukitzen du baloia bere area barruan, bi aldiz jarraian, eta aurkariak ez du ukitu.
 Joko arriskutsua zelai erdian bertan.
 Aurkari batek bere zelaian aurrera egitea oztopatzen du.
 Beste arau-hauste bat.

 Arauak 

 Txartel horiarekin ohartaraztea, elastikoa kenduta gol bat egiteagatik.
 Hondartzako futbolean 3 denbora daude, bakoitza 12 minutukoa. Erlojua epaileak jaurtiketa libre bat, penalti bat edo jokalari bat denbora galtzen ari denean gelditzen da. Hiru denborak jokatzean partida bat berdinketan amaitzen bada, 3 minutuko denbora osagarria jokatuko da, eta berdinketak jarraitzen badu, zuzenean bat-bateko heriotza (1) izango den penalen errondaren bidez definituko da partida. (Hau hondartzako futbol partida guztietarako arau orokortua da — horrela ez dira kanporatze zuzeneko partidak —, partida berdinduak ez daudelako, irabazitako eta galdutako partidutzat soilik hartzen baitira, eta horrela penaltzat definitzen dira).
 Tiro libre guztiak zuzenak dira. Jaurtiketa libre bat egiten denean, atezaina ez beste jokalaririk ezin izango da makilen eta pilotaren arteko angeluan kokatu. Hau da, ez dago oztoporik.
 Jokalari batek bigarren txartel horia ikusten badu, txartel urdina erakutsiko zaio.
 Jokalari batek bigarren txartel urdina ikusten badu, txartel gorria erakutsiko zaio.
 Banda-sakea eskuekin zein oinekin egin daiteke.
 Penalti jaurtiketak lehiaketaren araudiaren arabera erabakitzen dira.
 Ohiko futbolean bezala, baloia ezin da eskuarekin ukitu atezainak izan ezik.
 Ezin da gol bat zuzenean sartu erdiko lerroko sake batetik.
 Etenaldi baten ondoren, jokoa berriro hasteko modua da lehorreko baloi batekin, irudizko erdiko lerroaren erdiko puntutik (jokoan dagoen baloiarekin etenda) edo arauen arabera.
 Libre zuzenentzat hondar piloa oinekin edo baloiarekin egin daiteke, baina inoiz ez eskuekin.
 Hondarra nahita jaurtitzea txartel gorria da.
 Areto futbolean bezala, hemen ez dago posizio aurreratua (off-side); futbol profesionalean bai gertatzen da hori.

 Erreferentziak 

 Kanpo estekak 

Kategoria:Hondartza futbola
Kategoria:Kirol atletikoak
Kategoria:Talde kirolak